b'\n_START_ARTICLE_\nAvokadovec\n_START_SECTION_\nEtimologija in zgodovina\n_START_PARAGRAPH_\nIme sade\xc5\xbea izhaja iz besede ahuatl, ki v azte\xc5\xa1kem jeziku nahuatl pomeni tudi modo. \xc5\xa0panci so to besedo prevzeli kot aguacate oziroma avocado. \xc5\xa0panci so sade\xc5\xbe prvi\xc4\x8d omenili v knjigi leta 1519.\n_START_SECTION_\nOpis\n_START_PARAGRAPH_\nDrevesa zrastejo do 20 m. Listi so vedno zeleni in dolgi 12-25 cm. Avokadovec je zimzeleno in hitro rasto\xc4\x8de drevo, ki uspeva na toplih in sorazmerno suhih podro\xc4\x8djih. Drevo obrodi sade\xc5\xbee po okoli desetih letih. Sade\xc5\xbe je bogat z nenasi\xc4\x8denimi ma\xc5\xa1\xc4\x8dobnimi kislinami. Dolo\xc4\x8dene sorte se uporabljajo tudi v medicinske namene._NEWLINE_Sade\xc5\xbe je hru\xc5\xa1kast ali okrogel. Zunanja lupina je srednje do temno zelena, odvisno od sorte. V notranjosti se nahaja jedrce, ki je veliko pribli\xc5\xbeno kot \xc5\xbeogica za golf. Oplodje je zelenorumeno in na zraku oksidira ter potemni. Oksidacijo lahko prepre\xc4\x8dimo s pokapanjem s citronsko kislino._NEWLINE_Naprodaj so obi\xc4\x8dajno \xc5\xa1e trdi sade\xc5\xbei, ki pa nadalje zorijo. Za u\xc5\xbeivanje so primerni, ko se lupina zaradi blagega pritiska s prstom nekoliko poda._NEWLINE_Sade\xc5\xbei nikoli ne dozorijo na drevesu, temve\xc4\x8d padejo na tla, ko so \xc5\xa1e nezreli in nato hitro zorijo. V nasadih sade\xc5\xbee zato oberejo takoj, ko dose\xc5\xbeejo ustrezno velikost.'